stanford-oval/wikipedia huggingface dataset:
בר גרילס
ראשית חייו

גרילס גדל בעיירה דונגדי (Donaghadee) בצפון אירלנד ובאי וייט. הוא בנו של המדינאי סר מייקל גרילס, אשר נפטר בשנת 2001. אביו היה חבר הפרלמנט הבריטי, מטעם המפלגה השמרנית, החל משנות ה-70 ועד לפרישתו בשנת 1997. בשנת 1996 נחשפה בעיתון גארדיאן שערורייה לפיה חבר הפרלמנט גרילס קיבל דמי ייעוץ משתדלן בפרלמנט. אמו, ליידי גרילס, היא בתה של חברת הפרלמנט פטרישה פורד, אשה הראשונה שנבחרה לייצג אזור בחירה בצפון אירלנד בפרלמנט הבריטי. לגרילס אחות אחת בוגרת ממנו, אשר החלה לכנותו "בר" (מילולית: דב) החל מעת שהיה בן שבוע ימים. כינוי שדבק בו כל חייו.
גרילס התחנך בפנימיות פרטיות יוקרתיות באנגליה, תחילה בבית הספר לדגרוב (Ludgrove School) ואחר כך באיטון קולג', שם ייסד מועדון לטיפוס הרים. את לימודיו המשיך בבירקבק, אוניברסיטת לונדון שם סיים בשנת 2002 תואר ראשון בלימודים ספרדיים. כבר מעת שהיה ילד למד מאביו לטפס הרים ולשוט בסירות מפרש. כנער למד צניחה חופשית והגיע לדרגת חגורה שחורה דאן 2 בשוטוקאן. הוא תרגל יוגה ונין ג'וטסו. בגיל 8 הצטרף לתנועת הצופים. גרילס דובר אנגלית, ספרדית וצרפתית. הוא נוצרי אדוק המתאר את אמונתו כעמוד השדרה של חייו.
אף שהוטבל לנצרות בשם אדוארד, גרילס שינה את שמו הפרטי ל"בר" (Bear).
שרותו הצבאי

לאחר שסיים את לימודי התיכון, גרילס שקל להתנדב לצבא הודו ובילה מספר חודשים בטיול ובטיפוס בהרי ההימלאיה במדינות סיקים, אסאם ומערב בנגל. עם שובו לאנגליה, למד במשך תקופה קצרה באוניברסיטת מערב אנגליה, שם אף הצטרף למסלול טרום-צבאי להכשרת קצונה. במרץ 1994 הוא התגייס לצבא הבריטי והצליח, בניסיון שני, לעבור את מבחן הקבלה לכוחות המיוחדים. הוא סיפר שבמבחני הקבלה אליהם ניגש, רק ארבעה מתוך 180 מועמדים הצליחו להתקבל. הוא שרת כאיש מילואים בכוחות המיוחדים של הצבא הבריטי במשך שלוש שנים, בגדוד 21 של הSAS, כצנחן, מדריך הישרדות וחובש בצוות סיור.
בשנת 1996 הוא נפגע בתאונת צניחה בזמביה. מצנחו נקרע בגובה 500 מטר ונפתח חלקית בלבד, הוא נפל לקרקע, כאשר שק המצנח על גבו מרכך את עוצמת הנפילה וסבל משבר של שלוש חוליות בעמוד השדרה. מאוחר יותר אמר כי היה עליו לחתוך את המצנח הראשי ולהשתמש במצנח הרזרבי, אולם חשב שיש לו די זמן לפתור את הבעיה. לדברי המנתח שניתח אותו, הוא היה רחוק רק כחוט השערה ממצב של שיתוק לשארית חייו. לאחר התאונה הוא שהה בשיקום משך 18 חודשים, בטרם שוחרר.
בשנת 2013 הוענקה לו דרגת לויטננט קולונל לשם כבוד בכוחות המילואים של צי המלכותי הבריטי.
טיפוסו על האוורסט

ב-16 במאי 1998 הגשים גרילס חלום ילדות ונכנס לספר השיאים של גינס כאזרח הבריטי הצעיר ביותר שטיפס על הר אוורסט. אותה עת הוא היה בן 23 רק 18 חודשים לאחר תאונת הצניחה הקשה שעבר. מאז נשבר שיאו של גרילס על ידי מטפסים צעירים יותר.
במסגרת האימונים לטיפוס בגובה רב בהרי ההימלאיה, אותם ערך בשנת 1997, הוא היה לבריטי הראשון שטיפס על פסגת אמא דבלאם (6812 מטרים), הר אותו תיאר אדמונד הילרי כ"בלתי ניתן לטיפוס". משלחת הטיפוס לאוורסט בה היה גרילס שהתה כמעט ארבעה חודשים על הצלע הדרום מזרחית של ההר. בסיור ראשון שערך לפני הטיפוס, נפל לסדק עמוק בהר ואיבד את הכרתו. לאחר חודשים שבהם סיגל את גופו לתנאי האוורסט הוא השלים את הטיפוס יחד עם המטפס ניל לוטון, אף הוא חייל לשעבר בקומנדו הבריטי.
מסעות אחרים

בשנת 2000 הוביל גרילס קבוצה אשר הקיפה בים את האי הבריטי בסירות מנוע אישיות ובאופנועי ים, במשך כ-30 יום, זאת במטרה לאסוף תרומות למכון ההצלה הימי המלכותי הלאומי (Royal National Lifeboat Institution). הוא אף חתר ערום באמבטיה שהוכשרה כסירה, בנהר התמזה, כדי לאסוף כספים לחבר שאיבד את רגליו בתאונת טיפוס הרים.
בשנת 2003 הוא הוביל קבוצה של חמישה הרפתקנים שניסתה לראשונה לחצות את צפון האוקיינוס האטלנטי, בסירה מתנפחת פתוחה, בעלת תחתית קשיחה. החמישה חצו את האוקיינוס דרך ים לברדור ומצר דנמרק ובאזור שהפך למפורסם בזכות הסרט הסערה המושלמת, תוך שהם נאבקים בגלי ענק וברסס קפוא. גרילס וחבריו סיימו אך בקושי את המסע שהחל בהליפקס, נובה סקוטיה והסתיים בקצה הצפוני של סקוטלנד.
בשנת 2005 הוביל גרילס קבוצה שניסתה לראשונה לחצות במצנח ממונע את מישור הג'ונגל הנידח סמוך למפל אנחל בוונצואלה, המפל הגבוה בעולם. באותה שנה חבר גרילס לשני הרפתקנים נוספים כדי לשבור את שיא העולם בסעודה רשמית באוויר הפתוח בגובה. הסעודה נערכה בתא של כדור פורח בגובה 7,600 מטר מעל פני הים, כשהשלושה לבושים בחליפות ערב רשמיות ועוטים מסכות חמצן. היה זה אירוע התרמה לקרנות צדקה וחינוך.
בשנת 2007 טען גרילס כי שבר שיא עולם בטיסה במצנח ממונע מעל הרי ההימלאיה, גבוה יותר מהר אוורסט. הוא החל את המסע בגובה 4,400 מטר מעל פני הים, כשמונה קילומטר מדרום להר. הוא סיפר כי במהלך הטיסה הביט מטה אל פסגת ההר תוך שהוא מתמודד עם טמפרטורה של מינוס 60 מעלות, תוך שהוא מתמודד עם האוויר הדליל עד לגובה של 9,000 מטר, גבוה יותר מן השיא הקודם של 6,102 מטר. האירוע צולם עבור רשת דיסקברי וערוץ 4 בבריטניה. למרות רצונו לטוס מעל הפסגה, השלטונות הסינים לא התירו לו לחצות את הגבול והוא הסתפק בטיסה רק מצידו הדרומי של ההר.
בשנת 2008 גרילס הוביל קבוצה של ארבעה הרפתקנים לטיפוס אחת הפסגות המבודדות ביותר, אשר עדיין לא טופסו בידי אדם, באנטארקטיקה. היה זה מסע לצורך התרמה לארגון צדקה בינלאומי לילדים ולהעלאת המודעות לאנרגיות חלופיות. הקבוצה אף תכננה במהלך המסע לחקור את חופה של אנטארקטיקה בסירה מתנפחת ובאופנוע ים, המונעים גם בדלק ביולוגי. הם אף תכננו לעבור חלק ממדבר הקרח באנטארקטיקה באמצעות מגלשיים המונעים במצנח ובטיסה במצנח הממונע במנוע חשמלי. אולם המסע נקטע לאחר שגרילס שבר את כתפו בתאונה שארעה בעת שגלש בעזרת מצנח על הקרח. בעודו במהירות של כ-50 קמ"ש הוא נתקל בגבשושית קרח והוא עף באוויר ושבר את כתפו כאשר נפל על הקרח.
בשנת 2008 שבר גרילס שיא גינס בנפילה חופשית הארוכה ביותר במנהרת רוח אנכית, זאת יחד עם שני חברים. השיא הקודם עמד על שעה ו-36 דקות ונקבע על ידי צוות אמריקאי. גרילס וחבריו שברו את השיא במספר שניות. אף אירוע זה היה במסגרת התרמה לארגון צדקה לילדים.
באוגוסט 2010 גרילס הוביל קבוצה של חמישה חברים בחציית המעבר הצפון-מערבי בסירה מתנפחת בעלת תחתית קשיחה, מסע של 4,000 ק"מ במים זרועים בקרחונים. המסע היה במטרה לאסוף תרומות לארגון צדקה וכן כדי להעלות את המודעות להתחממות עולמית.
עבודתו בטלוויזיה

גרילס החל את עבודתו בטלוויזיה בהופעה בפרסומת לדאודורנט שור (Sure), בו הופיע כשהוא מטפס על הר אוורסט. גרילס אף הופיע בפרסומת של משרד ההגנה הבריטי במסע פרסום בטלוויזיה נגד השימוש בסמים, במסע פרסום לחנות הכלבו היוקרתית הרודס ובפרסומות נוספות. הוא הופיע כאורח בתוכניות אירוח רבות בטלוויזיה, בהן תוכנית הטלוויזיה של אופרה וינפרי, תוכנית הלילה של קונאן או'בריין, The tonight Show, תוכניתו של דייוויד לטרמן ועוד. גרילס אף מופיע בטלוויזיה כמקדם מכירות של חברת הסכינים גרבר, הוא סייע לתכנן חלק ממוצרי החברה.
בשנת 2005 יצר גרילס מיני-סדרת טלוויזיה בת ארבעה פרקים בשם "הימלטות ללגיון" (Escape to the Legion). הסדרה עקבה אחר ניסיונותיו של גרילס ו-11 "מגויסים" אחרים בעת שעברו אימון בסיסי של לגיון הזרים הצרפתי במדבר סהרה.
בשנת 2019 קריין את סדרת הנשיונל ג'יאוגרפיק כוכב לכת קשוח.
בין השנים 2014- 2020 גרילס מארח מפורסמים למסעות בסדרתו : במרחבי הטבע עם בר גרילס.
עבודתו בטלוויזיה > השורד האולטימטיבי

גרילס הוא המארח של סדרת הטלוויזיה השורד האולטימטיבי המשודרת בערוץ דיסקברי באירופה, אסיה ואפריקה, ובערוצי טלוויזיה אחרים בבריטניה ובצפון אמריקה. בפרקי הסדרה השונים מגיע גרילס לאתרי טבע מסוכנים שונים בעולם והוא מדגים לצופים כיצד ניתן לשרוד ולהיחלץ מאתרים אלה בשלום. הסדרה שודרה לראשונה בשנת 2006 והגיעה לקהל צופים עולמי עצום. ביוני 2007 שודרה העונה השנייה בסדרה, בנובמבר 2007 שודרה העונה השלישית ובמאי 2008 העונה הרביעית. נכון לשנת 2010 הסדרה הייתה הנצפית ביותר באוסטרליה, היא שודרה ב-170 מדינות ברחבי תבל וצפו בה למעלה מ-350 מיליון בתי אב.
בסדרה מדגים גרילס את כוחו בטיפוס מצוקים, בצניחה ממסוק, כדור פורח ומטוס, בדאיה, טיפוס על קרח, הימלטות משרפת יער, ירידה במפלי מים, אכילת נחשים ורמשים אחרים, שתיית שתן לצורך הישרדות, או שתיית נוזלים שנסחטו מתוך צואת פילים, אכילת צואת איילים, לכידת תנין, ועוד פעולות הישרדות. במהלך פעולות ההישרדות גרילס אף מספר לצופים על ניסיונות הישרדות של אחרים ועל שיטות הישרדות שפיתחו.
שידור הפרקים הראשונים בסדרה עורר ביקורת על כך שגרילס מסתיר מן הצופים את הנסיבות המלאות שבהן הוא מצליח לשרוד, ומאז התחייבו ערוץ דיסקברי וערוץ 4 הבריטי כי יעשה כל מאמץ לשקיפות מלאה בעבודת הפקת התוכנית ועריכתה.
ב-2012 הודיע ערוץ דיסקברי על הפסקת ההתקשרות עם גרילס בשל חילוקי דעות מתמשכים על חוזה העבודה.
באוקטובר 2013 שודרה העונה החמישית בסדרה לאחר שגרילס וערוץ דיסקברי הסדירו את המחלוקות ביניהם.
עבודתו בטלוויזיה > במרחבי הטבע

גרילס הוא המארח של סדרת הטלוויזיה במרחבי הטבע עם בר גרילס. לתוכנית הופקו 5 עונות אשר 4 מהן ל-NBC והעונה החמישית הופקה ל-NAT GEO.
בכל פרק מצטרף לבר אורח מפורסם אשר יוצא איתו למסע מאתגר באזורים שונים ומסוכנים בעולם.
בין האורחים בעונות השונות: ברק אובמה, ברי לארסון, זאק אפרון, קארה דלווין, צ'נינג טייטום, דייב בטיסטה,  מייקל בי. ג'ורדן, קייט וינסלט, ג'וליה רוברטס ועוד.
ראש צופי בריטניה

ב-17 במאי 2009, ארגון הצופים הבריטי הכריז כי גרילס ימונה לראש הצופים לאחר סיום כהונתו של פיטר דאנקן אשר סיים חמש שנות כהונה בחודש יולי 2009. גרילס מונה באופן רשמי לראש הצופים בפארק גילוול ב-11 ביולי 2009, בטקס משותף עם פיטר דאנקן מול קהל של למעלה מ-3,000 צופים צעירים. בר גרילס הוא האדם העשירי אשר מחזיק בתפקיד זה והצעיר ביותר שמונה לראש הצופים בבריטניה מאז שהתפקיד נוסד על ידי רוברט באדן פאוול בשנת 1920.
ב-9 באפריל 2015, ארגון הצופים הבריטי הכריז כי בר גרילס ימשיך בתפקידו כראש תנועת הצופים עד שנת 2018. גרילס כתב, "אני כל-כך גאה שתנועת הנוער הגדולה ביותר על כדור-הארץ ביקשה ממני להמשיך בתפקידי בתור ראש הצופים של בריטניה".
ב-5 ביוני 2015, בראיון שנתן גרילס לעיתון The Telegraph, סיפר על האתגר בכך שהוא ראש הצופים הצעיר ביותר בבריטניה כשאמר "Scouting humbles me every day".
חיים אישיים

בשנת 2000 נישא לשרה קנינגס-נייט. לבני הזוג נולדו שלושה בנים אשר הינם נולדו בשנים 2003, 2006 ו-2009.
ספריו

גרילס כתב ספרים שהיו לרבי מכר. ספרו הראשון, "מרים מבט" (Facing Up), הגיע לרשימת עשרת הספרים הנמכרים ביותר בבריטניה, ונדפס אף בארצות הברית בכותרת "הילד שטיפס לאוורסט". בספר סיפר על הישגיו בטיפוס הר האוורסט. ספרו השני "התמודדות עם ים הקרח" (Facing the Frozen Ocean) היה מועמד לפרס ספרותי בריטי ידוע, "פרס ויליאם היל לספר הספורט הטוב של השנה". ספרו השלישי מלווה את עבודתו בסדרת הטלוויזיה השורד האולטימטיבי. בספר הוא מפרט שיטות הישרדות שלמד במהלך הרפתקאותיו בעולם. הספר נכנס לרשימת עשרת הספרים הנמכרים ביותר של הסאנדיי טיימס. גרילס אף חיבר מדריך ספורט אתגרי בטבע בשם "הרפתקאות בר גרילס בטבע" (Bear Grylls Outdoor Adventures). בשנת 2011 פרסם ספר אוטוביוגרפי "בוץ, יזע ודמעות" (Mud, Sweat and Tears), הספר הפך לרב-מכר בבריטניה ובאוסטרליה.
The Kid Who Climbed Everest: The Incredible Story of a 23-Year-Old's Summit of Mt. Everest. Lyons Press, 2004. ISBN 1592284930
Facing the Frozen Ocean. Pan Macmillan, 2005. ISBN 0330427075
Man vs. Wild: Survival Techniques from the Most Dangerous Places on Earth. Hyperion, 2008. ISBN 140132293X
Great Outdoor Adventures: The Ultimate Guide to the Best Outdoor Pursuits. Channel 4 Books, 2009. ISBN 1905026528
Mud, Sweat and Tears. Transworld Publishers, 2011. ISBN 1905026544
הערות שוליים

↑  Royals’ Bear Force as adventurer joins cadets at Lympstone and Dartmouth, אתר הצי המלכותי הבריטי
↑  Giving Bear a Grylling. The Sydney Morning Herald, September 14, 2010
↑  Discovery Terminates Relationship With 'Man vs. Wild' Star Bear Grylls (Exclusive), אתר yahoo, ‏14 במרץ 2012
↑  Ben Quinn, TV survivalist Bear Grylls named as new chief scout, the Guardian
↑  Scouts - News Bear Grylls to stay on as Chief Scout until 2018, Scouts
↑    Bear Grylls, ‏Bear Grylls on the merits of being Chief Scout, The Telegraph, 5 June 2015
| --- | --- |
בקרת זהויות :  NLI: 987007407637505171  PLWABN: 9810536808905606  BIBSYS: 12023056  BNE: XX4998915  BnF: cb16689739t (data)  CANTIC: a10807263  GND: 1027520804  ISNI: 0000 0001 3985 3308  LCCN: nb99100729  LNB: 000182747  NDL: 001170375  NKC: xx0035764  NLA: 56971979  NLK: KAC201111752  NSK: 000592714  NTA: 195449959  RERO: 02-A022978572  SUDOC: 169845214  VIAF: 85522308   WorldCat (עם VIAF): 85522308 
בר גרילס, ראש צופי בריטניה
31 באוגוסט

31 באוגוסט הוא היום ה־243 בשנה בלוח הגריגוריאני (244 בשנה מעוברת). עד לסיום השנה נשארו עוד 122 ימים.
אירועים היסטוריים ביום זה

257 – סיקסטוס השני מתמנה לאפיפיור
1056 – קיסרית ביזנטיון תאודורה מתה ושמה קץ לשושלת המקדונית
1422 – הנרי השישי מלך אנגליה הוכתר כמלך (בגיל 9 חודשים)
1864 – מלחמת האזרחים האמריקנית: כוחותיו של ויליאם שרמן תוקפים את אטלנטה
1876 – הסולטאן מורט החמישי שליט האימפריה העות'מאנית מודח ובמקומו ממונה אחיו, עבדול חמיד השני
1886 – כמאה איש נהרגים ברעידת אדמה בצ'ארלסטון שבקרוליינה הדרומית, ארצות הברית
1888 – היצאנית מרי אן ניקולס נרצחת – מקובל להניח שהיא הייתה הקורבן הראשון של ג'ק המרטש
1897 – תומאס אלווה אדיסון רושם פטנט על הקינטוסקופ, מקרן הקולנוע הראשון
1900 – חיילים בריטיים חוצים את העיר יוהנסבורג
1907 – בריטניה ורוסיה חותמות על ברית עם אפגניסטן, פרס וטיבט
1917 – בסין סון יאט סן ותומכיו מבטלים את הפרלמנט ומקימים ממשלה צבאית אשר בוחרת בו כמפקד העליון
1919 – ג'ון ריד מייסד בשיקגו את מפלגת העובדים הקומוניסטית
1920 – בלגיה מתחילה לשלם קצבאות זקנה
1920 – תוכנית הרדיו הראשונה בעולם משודרת בדטרויט שבמישיגן, ארצות הברית
1923 – חבר הלאומים מעניק לבלגיה מנדט על רואנדה אורונדי (במקום המנדט הגרמני)
1923 – חיילים איטלקיים כובשים את האי קורפו
1935 – נשיא ארצות הברית פרנקלין דלאנו רוזוולט חותם על חוק האוסר יצוא נשק למדינות הנמצאות במלחמה
1939 – צבא הפלישה היפני נהדף אל מחוץ למונגוליה
1940 – האונייה הר ציון מוטבעת על ידי צוללת גרמנית באוקיינוס האטלנטי עם 36 אנשי צוות, מהם 17 ארץ-ישראלים
1943 – הכובשים היפניים כולאים את הקהילה היהודית של סורבאיה
1944 – הממשלה הזמנית של צרפת עוברת מאלג'יר לפריז
1944 – כוחות צבא סובייטיים ורומניים צועדים אל תוך בוקרשט
1947 – הוועדה המיוחדת של האו"ם לענייני ארץ ישראל מפרסמת את תוכנית החלוקה
1947 – המפלגה הקומוניסטית ההונגרית מנצחת בבחירות
1957 – מלזיה זוכה בעצמאות מהממלכה המאוחדת
1962 – טרינידד וטובגו זוכות בעצמאות מהממלכה המאוחדת
1977 – ספירוס קיפריאנו מתמנה לנשיא קפריסין
1978 – סרי לנקה מאמצת חוקה
1980 – ארגון העובדים "סולידריות" נוסד בפולין
1986 – אוניית הנוסעים "אדמירל נחימוב" טובעת בים השחור
1990 – מזרח גרמניה ומערב גרמניה חותמות על חוזה לאיחוד המערכות החוקתיות והפוליטיות שלהן
1991 – קירגיזסטן מצהירה על עצמאותה מברית המועצות
1994 – ה-IRA מצהיר על הפסקת אש
1994 – אחרוני החיילים הרוסיים עוזבים את אסטוניה ולטביה
1997 – בתאונת-דרכים בפריז נהרגים הנסיכה דיאנה ובן-זוגה דודי פאייד
1997 – בית משפט צבאי בקהיר דן את עזאם עזאם ל-15 שנות מאסר עם עבודות פרך בעוון ריגול למען מדינת ישראל
2004 – פיגוע התאבדות משולב בשני אוטובוסים בבאר שבע – 16 הרוגים
2005 – מאות מתפללים שיעים נהרגו כשנמלטו ממסגד בבגדאד עקב חשש ממחבל מתאבד
2024 – גילוי גופות ששת החטופים: הרש גולדברג-פולין, עדן ירושלמי, אורי דנינו, אלכס לובנוב, אלמוג סרוסי וכרמל גת, במנהרה ברפיח
נולדו

12 – גאיוס קליגולה, קיסר רומא (נפטר ב-41)
161 – גאיוס קומודוס, קיסר רומא (נפטר ב-192)
1786 – מישל שוורל, כימאי צרפתי (נפטר ב-1889)
1821 – הרמן פון הלמהולץ, פיזיקאי גרמני (נפטר ב-1894)
1834 – אמילקארה פונקיילי, מלחין איטלקי (נפטר ב-1886)
1842 – ג'וזפין סנט פייר ראפין, עיתונאית, מוציאה לאור וסופרג'יסטית אפריקאית-אמריקאית (נפטרה ב-1924)
1870 – מריה מונטסורי, מחנכת (נפטרה ב-1952)
1879 – אלמה מאהלר, מלחינה אוסטרית (נפטרה ב-1969)
1879 – יושיהיטו, קיסר יפן (נפטר ב-1926)
1880 – וילהלמינה, מלכת הולנד (נפטרה ב-1962)
1881 – עמנואל גולדברג, כימאי וממציא גרמני-ישראלי (נפטר ב-1970)
1897 – אנג'ליקה שץ, ציירת ומבקרת אמנות ישראלית (נפטרה ב-1975)
1908 – ויליאם סארויאן, סופר ומחזאי אמריקאי ממוצא ארמני (נפטר ב-1981)
1909 – מנחם דורמן, הוגה דעות, מסאי, סופר עברי, פובליציסט, עורך ומתרגם (נפטר ב-1994)
1919 – אמריטה פריטם, סופרת, משוררת ומסאית הודית (נפטרה ב-2005)
1923 – רות תקוע, יו"ר ויצו בישראל (נפטרה ב-2013)
1928 – ג'יימס קובורן, שחקן קולנוע (נפטר ב-2002)
1931 – יעקב זוסמן, חוקר תלמוד ישראלי, פרופסור בחוג לתלמוד באוניברסיטה העברית בירושלים, חתן פרס ישראל לחקר התלמוד
1934 – לאה שמגר-הנדלמן, פרופסור לסוציולוגיה באוניברסיטה העברית (נפטרה ב-1995)
1935 – עמוס קופפר-תובל, כדורסלן ומאמן ישראלי (נפטר ב-2019)
1940 – אלן קלמט, פוליטיקאי ומחליק אמנותי על קרח צרפתי-יהודי
1940 – רוחליה קרוס, מלכת יופי גואטמלית ופעילה פוליטית שמאלנית (נרצחה ב-1968)
1944 – רוג'ר דין, אמן, מעצב, ארכיטקט ומוציא לאור בריטי
1945 – ואן מוריסון, מוזיקאי אירי
1945 – יצחק פרלמן, כנר ישראלי
1945 – קמיל פוקס, סטטיסטיקאי ישראלי (נפטר ב-2024)
1947 – פרדי גרובר, עיתונאי ישראלי
1948 – משה שלונסקי, איש תקשורת ישראלי
1949 – ריצ'רד גיר, שחקן קולנוע אמריקאי
1952 – אלי גורנשטיין, שחקן, זמר, במאי ומדבב ישראלי
1955 – אדווין מוזס, ספורטאי ואלוף אולימפי אמריקאי
1960 – חסן נסראללה, מזכ"ל ומנהיג חזבאללה (נפטר ב-2024)
1968 – יוסף סידר, במאי קולנוע ישראלי
1969 – ירון אילן, שדרן רדיו ומנחה טלוויזיה ישראלי
1970 – דבי גיבסון, זמרת-יוצרת, מפיקת תקליטים ושחקנית אמריקאית
1971 – ודים רפין, כנר רוסי
1971 – כריס טאקר, שחקן קולנוע אמריקאי
1976 – הדר שחף, שחקנית, מדבבת, במאית דיבוב וזמרת ישראלית
1977 – ג'ף הארדי, מתאבק מקצועי
1980 – קובי פרג', שחקן ישראלי
1980 – אריאל מרגלית, עיתונאי ישראלי
1980 – אסף זמיר, שר התיירות וסגן ראש עיריית תל אביב-יפו לשעבר
1982 – חוסה מנואל ריינה, שוער נבחרת ספרד וליברפול
1987 – אור גרוסמן, דוגמנית ושחקנית ישראלית
1996 – פאביו יאקובסן, רוכב אופני כביש הולנדי
2001 – יעל שלביה, דוגמנית ושחקנית ישראלית
נפטרו

1054 – תאודורה, קיסרית האימפריה הביזנטית (נולדה ב-972)
1158 – סנצ'ו השלישי, מלך קסטיליה (נולד ב-1134)
1324 – אנרי השני, מלך קפריסין, המלך האחרון של ממלכת ירושלים (נולד ב-1271)
1422 – הנרי החמישי מלך אנגליה (נולד ב-1387)
1528 – מתיאס גרינוואלד, צייר גרמני (נולד ב-1470)
1795 – פרנסואה אנדרה פילידור, שחמטאי (נולד ב-1726)
1864 – פרדיננד לסל, פוליטיקאי ומנהיג סוציאליסט יהודי-גרמני (נולד ב-1825)
1867 – שארל בודלר, משורר צרפתי (נולד ב-1821)
1920 – וילהלם וונדט, אבי הפסיכולוגיה המודרנית (נולד ב-1832)
1941 – מרינה צבטייבה, משוררת וסופרת רוסית (נולדה ב-1892)
1948 – אנדריי ז'דאנוב, פוליטיקאי סובייטי בברית המועצות תחת שלטון סטלין (נולד ב-1896)
1963 – ז'ורז' בראק, צייר צרפתי (נולד ב-1882)
1965 – אדוארד אלמר סמית', מהנדס מזון וסופר מדע בדיוני (נולד ב-1890)
1967 – איליה ארנבורג, סופר יהודי-רוסי (נולד ב-1891)
1969 – רוקי מרציאנו, מתאגרף אמריקאי ממוצא איטלקי (נולד ב-1923)
1973 – ג'ון פורד, במאי סרטים אמריקאי (נולד ב-1894)
1984 – משה צ'רניאק, מגדולי השחמטאים הישראלים (נולד ב-1910)
1986 – אורהו קקונן, ראש ממשלת פינלנד בשתי תקופות כהונה ונשיאהּ השמיני (נולד ב-1900)
1986 – הנרי מור, פסל בריטי (נולד ב-1898)
1993 – טובה סנהדראי, פוליטיקאית ישראלית (נולדה ב-1906)
1997 – דיאנה, הנסיכה מוויילס (נולדה ב-1961)
2002 – ליונל המפטון, מוזיקאי ג'אז, חלוץ נגני הוויברפון בג'אז (נולד ב-1908)
2005 – יוסף רוטבלט, פיזיקאי יהודי פולני בריטי (נולד ב-1908)
2008 – מאיר אביזוהר, חבר הכנסת ופרופסור (נולד ב-1923)
2009 – צבי ענבר, היועץ המשפטי לכנסת והפרקליט הצבאי הראשי (נולד ב-1935)
2012 – סרגיי סוקולוב, מרשל ברית המועצות, שר ההגנה בשנים 1984–1987 (נולד ב-1911)
2013 – דייוויד פרוסט, עיתונאי, סופר, קומיקאי, איש תקשורת ומארח טלוויזיה אנגלי (נולד ב-1939)
2014 – עקיבא ברקין, במאי קולנוע ומורה לקולנוע ישראלי, מייסד סינמטק תל אביב (נולד ב-1934)
2016 – בועז קופמן, כדורגלן (נולד ב-1935)
2016 – מוזי ורטהיים, איש עסקים (נולד ב-1930)
2016 – חוני המעגל, אמן דאדא ישראלי רב-תחומי (נולד ב-1950)
2019 – עמנואל ולרשטיין, סוציולוג נאו-מרקסיסטי יהודי-אמריקאי (נולד ב-1930)
2019 – אנטואן הובר, נהג מרוצים צרפתי. נהרג במהלך מרוץ פורמולה 2 בבלגיה (נולד ב-1996)
2020 – איבון קוקריין, פילנתרופית, אספנית אמנות, בעלת אזרחות לבנונית, בריטית ואירית (נולדה ב-1922)
2020 – פרנב מוקהרג'י, נשיא הודו בשנים 2012 עד 2017 (נולד ב-1935)
2021 – פרנצ'סקו מוריני, כדורגלן איטלקי ששיחק בעמדת הבלם (נולד ב-1944)
חגים ואירועים החלים ביום זה

מלזיה: יום חג לאומי
טרינידד וטובגו: יום העצמאות
יום הנחמדות הבינלאומי
יום הבלוג הבינלאומי
רומניה: יום הלשון הרומנית
30 באוגוסט – 1 בספטמבר
אוגוסט
לוח אירועים שנתי
קליגולה
קומודוס
יושיהיטו
תאודורה, קיסרית האימפריה הביזנטית
אנרי השני, מלך קפריסין
הנרי החמישי
שארל בודלר
תקשורת בערב הסעודית

התקשורת בערב הסעודית עברה כברת דרך מאז הקמת מנהלת הדואר, הטלפון והטלגרף (PTT) בממלכה ב-1926.
היסטוריה

מנהלת הדואר, הטלפון והטלגרף (PTT) הייתה הסוכנות הממשלתית הראשונה שהוקמה על ידי המלך אבן סעוד ב-1926 כדי לספק ולשלוט בשירותי הדואר והטלקומוניקציה. בשנת 1934 ייבאה הממלכה את התחנה האלחוטית הניידת הראשונה שסיפקה את שירותי הטלגרף. באותה שנה הושק גם הקישור הטלפוני בין ערים וכפרים בממלכה. בשנת 1984 הוצגה והופעלה רשת הסיבים האופטיים הראשונה במדינה, ובשנת 1995 הושקו שירותי הסלולר.
חברת הטלקום הסעודית (STC) הייתה החברה הראשונה בערב הסעודית שסיפקה שירות טלפון נייד וקווי. בשנת 2019, סעודיה דורגה במקום השני מבין מדינות ה-G20 בכל הנוגע לזמינות ספקטרום התדרים המוענק למפעילים עבור שירותי סלולר.
טלפוניה

| שנה | 2020 |
| --- | --- |
קווים נייחים: 5,749,058
קווים ניידים: 43,215,439
נכון לשנת 2021 שירותי דור 5 זמינים למחצית מהאוכלוסייה ובמרבית הערים.
שידורי רדיו וטלוויזיה

שידורי המדיה בבעלות המדינה. המדינה מפעילה 4 רשתות טלוויזיה ומספר רשתות רדיו. קיימות 31 תחנות FM ו-43 תחנות AM.
גישה לאינטרנט בפס רחב

קיימים 22 ספקי אינטרנט, ו-34,117,590 משתמשי אינטרנט המהווים 98% מהאוכלוסייה.
שירות ADSL בערב הסעודית הפך לזמין מאז 2001. כחלק מהמונופול שלה על כל שיטות התקשורת בערב הסעודית, חברת הטלקום הסעודית היא הספקית המלאה היחידה, אם כי מספר ספקיות אינטרנט זמינות, באישור חברת הטלקום הסעודית.
קיימים שירותי אינטרנט מבוססי סיבים אופטיים אך הפריסה שלהם נמוכה.
גישה לאינטרנט בפס רחב > צנזורה באינטרנט

ערב הסעודית חוסמת יותר מ-5 מיליון אתרים באינטרנט, בעיקר בתחומי פורנוגרפיה, זכויות להט"ב, סוגיות של זכויות אדם, טרור, ביקורת נגד הממלכה ומשפחת המלוכה, מידע מאויבי האסלאם וסאטירה. כמו כן נחסמה גישה לאתרי אינטרנט המזוהים עם חזבאללה, קבוצות תימניות וגורמים המזוהים עם האחים המוסלמים הסורים, ומידע המספר על השואה.
הערות שוליים

1 2  "From telegrams to digital services: IT has traveled a long way in Saudi Arabia". Arab News (באנגלית). 2018-09-23. נבדק ב-2019-07-17.
↑  "Ministry of Communications and Information Technology". www.mcit.gov.sa. אורכב מ-המקור ב-24 במרץ 2019. {{cite web}}:  (עזרה)
↑  "Saudi Arabia ranked second among G20 countries for telecoms expansion". Arab News (באנגלית). 2019-07-11. נבדק ב-2019-07-17.
1 2  Central Intelligence Agency, Saudi Arabia, The World Factbook, 2022-10-20
↑  "Censorship in Saudi Arabia".
↑  "Freedom under Watch: Under the Veil of Saudi Cyberspace". Middle East Center (באנגלית). 2017-05-08. נבדק ב-2018-12-12.
הרוח במעטפת (מאנגה)

| --- | --- |
 
 סוגה:  סייברפאנק

 מאנגה
 יוצר:  מסאמונה שירו
 מאייר:  מסאמונה שירו
 הוצאה:  קודנשה (יפן)
 התפרסם לראשונה במגזין:  Young Magazine Kaizokuban
 קהל יעד:  סיינן
 תקופת הפרסום המקורית:  אפריל 1989 – נובמבר 1990
 מספר הכרכים שהתפרסמו:  1

 מאנגה: הרוח במעטפת 1.5: מעבד שגיאת-אנוש
 יוצר:  מסאמונה שירו
 מאייר:  מסאמונה שירו
 הוצאה:  קודנשה (יפן)
 קהל יעד:  סיינן
 תקופת הפרסום המקורית:  1991 – 1996
 מספר הכרכים שהתפרסמו:  1

 מאנגה: הרוח במעטפת 2: ממשק אדם-מכונה
 יוצר:  מסאמונה שירו
 מאייר:  מסאמונה שירו
 הוצאה:  קודנשה (יפן)
 התפרסם לראשונה במגזין:  Weekly Young Magazine
 קהל יעד:  סיינן
 תקופת הפרסום המקורית:  1997
 מספר הכרכים שהתפרסמו:  1

 מאנגה: האלגוריתם האנושי
 יוצר:  ג'וניצ'י פוג'יסקו
 מאייר:  יוקי יושימוטו
 הוצאה:  קודנשה (יפן)
 התפרסם לראשונה במגזין:  Kaizokuban
 קהל יעד:  סיינן
 תקופת הפרסום המקורית:  16 בספטמבר 2019 – ואילך
 מספר הכרכים שהתפרסמו:  6
הרוח במעטפת (ביפנית: 攻殻機動隊; קוקאקו קידוטאי) היא סדרת מאנגה יפנית בסוגת הסייברפאנק שנכתבה ואוירה על ידי אמן המאנגה מסאמונה שירו, אשר הצלחתה הובילה להיווצרות של זיכיון מדיה פופולרי. הסדרה פורסמה לראשונה מאפריל 1989 עד נובמבר 1990 במגזין המאנגה Young Magazine Kaizokuban‏ ובהמשך חברת ההוצאה לאור היפנית קודנשה פרסמה את כל הסדרה בספר ב-2 באוקטובר 1991.
הפופולריות של סדרת המאנגה הובילה לכך שבהמשך מסאמונה שירו הפיק לסדרה זו שתי סדרות המשך: "הרוח במעטפת 1.5: מעבד שגיאת-אנוש" שפורסם במקור בשנת 2001 ו"הרוח במעטפת 2: ממשק אדם-מכונה" שפורסם במקור בשנת 2003.
תקציר העלילה

עלילת הסדרה מתרחשת בעולם עתידני בעיר היפנית הבדיונית ניאהמה ומתמקדת בסייבורגית מוטוקו קוסנאגי, המכונה "המייג'ור", אשר משתייכת ליחידת עלית מובחרת ומיומנת במיוחד העוסקת בפעילויות מיוחדות, כולל לחימה בטרור ופשעי סייבר, בחברה דיסטופית. על היחידה מוטלת המשימה לחקור מגוון רחב של פשעים, כולל פשעי סייבר, שחיתות וקנוניות פוליטיות.
במרכז העלילה היחידה מנסה לתפוס האקר מסתורי המכונה "שליט הבובות".
דמויות

מוטוקו קוסאנאגי (מכונה גם "המייג'ור") - הגיבורה הראשית בסדרה. מוטוקו היא סייבורגית חסרת פחד ומיומנת במיוחד אשר משמשת כמפקדת השטח של יחידה 9 לביטחון הציבור. כמעט כל הגוף שלה הוא רובוטי והדבר מקנה לה כוח וזריזות על אנושיים.
דייסוקה אראמקי - המנהיג הפרגמטי של יחידה 9.
באטו - הקולגה השרירי והקשוח של מוטוקו ולוחם מיומן.
טוגוסה - חבר צעיר ביחידה אשר לו כמעט ועד שדרוגים קיברנטים. הוא החבר הנשוי היחיד ביחידה והוא אב לילד.
אישיקאווה - אחד מהחברים הוותיקים ביותר ביחידה, האקר ומומחה ללוחמת סייבר.
סאיטו - צלף עם שתל קיברנטי אשר משפר באופן ניכר את הדיוק בצליפה ואת יכולות המיקוד שלו.
בורמה - מומחה לנשק כבד וקיברנטיקה.
שליט הבובות (פרויקט 2501) - האנטגוניסט הראשי בסדרה המקורית.